Source: http://www.api.md/events/30106/index.html
Timestamp: 2013-05-24 16:58:23+00:00

Document:
Asociatia Presei Independente 24 mai 2013 Harta sitului Home APInfo Evenimente 2012 ianuarie Calendar 31.05.2013
Proiecte Arhiva 2013 2012 noiembrie ianuarie februarie martie aprilie mai septembrie octombrie 2011 2010 2009 2008 2007 2006 Publicitate API oferă posibilitatea de a plasa la preţuri avantajoase publicitatea Dvs în 18 ziare naţionale cu un tiraj de pîna la 104257 exemplare.
E-mail: api@api.md 11 mai 2012
Primarii din suburbiile municipiului Chişinău nu şi-au publicat declaraţiile de avere Niciunul din cei 18 primari din suburbiile municipiului Chişinău nu şi-a publicat declaraţia de venituri şi proprietate pentru anul 2011 în termenul prevăzut de Legea nr.1264 din 19.07.2002 privind declararea şi controlul veniturilor şi al proprietăţii (până la 1 martie). Ion Begleţ, primarul comunei Ghidighici, explică nerespectarea legii prin lipsa unei paginii web a localităţii. Ion Şaranuţ, primarul de Bubuieci, spune că site-ul oficial al primăriei a fost lansat de puţin timp şi nu reuşit să-şi facă publică declaraţia, dar în curând o va publica: „Nu-s milionar şi n-am ce ascunde. Sătenii mă ştiu că sunt un om cinstit...”. Nina Costiuc, primarul comunei Budeşti, recunoaşte că nu şi-a plasat declaraţia pe pagina web a primăriei, dar spune că o va face neapărat: „Nu am nici baruri, şi nici magazine, iar declaraţia mea de venituri este una modestă. Am să o fac publică pentru a nu lăsa loc de suspiciuni”, explică doamna primar. În timp ce Valentin Guţan, primarul de Cricova, ştie că trebuie să-şi publice declaraţia de venituri, dar afirmă că a uitat de această obligaţie, primarul din Vadul lui Vodă Iurie Onofriiciuc susţine că nici nu a ştiut că trebuie să-şi publice declaraţia. „Pe cine interesează averea mea, n-are decât să-mi solicite această informaţie şi eu o voi prezenta”, ne-a declarat Iu. Onofriiciuc.
Lipsa paginii web nu este un impediment în publicarea declaraţiilor Iana Spinei, expertă Transparency International Moldova, spune că lipsa paginilor web oficiale nu justifică nepublicarea declaraţiilor de venituri şi proprietate ale primarilor în termenul stabilit de lege. „Primarii îşi pot prezenta declaraţiile de avere pe panoul informativ al instituţiei pe care o conduc, în presa locală sau chiar naţională”, remarcă Iana Spinei. Experta recomandă Primăriei municipiului Chişinău să le ofere posibilitatea primarilor din suburbiile Capitalei să-şi publice declaraţiile de venituri şi proprietate pe pagina oficială www.chisinau.md.
Vadim Brânzaniuc, şeful Direcţiei relaţii publice a Primăriei Chişinău, declară că nici un primar din suburbii nu a solicitat publicarea declaraţiei de avere pe site-ul oficial al Capitalei. „Nimeni nu-i poate obliga pe aceşti primari să-şi publice declaraţiile de avere pe site-ul primăriei municipiului Chişinău. O pot face doar la propria dorinţă”, remarcă Vadim Brânzaniuc.
Primarul general al municipiului Chişinău Dorin Chirtoacă susţine propunerea ca primarii din suburbii să-şi publice declaraţiile de venituri şi proprietate pe site-ul www.chisinau.md. „Această pagina web este a întregului municipiu şi chiar o să le cer primarilor din suburbii să-şi publice declaraţiile de avere pe acest site”, spune Dorin Chirtoacă.
Potrivit Legii nr.1264 din 19.07.2002 privind declararea şi controlul veniturilor şi al proprietăţii, şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, „în mijloacele de informare în masă republicane sau locale, precum şi pe paginile web oficiale: a Preşedinţiei, Parlamentului, Guvernului, ministerelor, celorlalte autorităţi ori instituţii publice centrale şi locale”.
Până acum, 535 de persoane cu funcţii publice şi-au plasat declaraţiile cu privire la venituri şi proprietate pentru anul 2011 pe site-urile oficiale ale instituţiilor pe care le conduc.
Campania “Avere la vedere” este realizată de Asociaţia Presei Independente (API) şi Alianţa Anticorupţie (AAC) în scopul promovării respectării Legii nr. 1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere.
Relaţii la tel.: (0 22) 23-57-04 (Lilia Zaharia) ____________________________________________________
12 aprilie 2012 Toţi deputaţii în Parlament şi-au publicat declaraţiile de avere pentru anul 2011 Pe site-ul Parlamentului R.M. au fost publicate ultimele declaraţii de venituri şi proprietate pentru anul 2011 ale deputaţilor. Reamintim că termenul limită de publicare a declaraţiilor, stabilit de art. 13 al Legii nr.1264 din 19.07.2002 privind declararea şi controlul veniturilor şi al proprietăţii, a expirat la 1 martie a.c. În cele din urmă, şi-au publicat declaraţiile de avere şi cei trei deputaţi restanţieri la acest capitol. Este vorba de:
Veronica Abramciuc Raisa Apolschii Valeriu Guma 376 din cei 442 de judecători şi-au publicat declaraţiile de venituri şi proprietate Până în prezent, pe pagina web a CSM sunt publicate 376 declaraţii de venituri şi proprietate ale judecătorilor pentru anul 2011. Toate declaraţiile pot fi văzute aici:
http://www.csm.md/files/Declaratii/2011/declaratii.pdf Fără pagină web şi fără avere declarată Deşi sunt obligaţi de lege să-şi facă publice declaraţiile de avere, unii primari invocă lipsa paginilor web a instituţiilor pe care le conduc sau afirmă că site-ul oficial „temporar nu funcţionează”. Mihai Cheibaş, primarul oraşului Anenii Noi, spune că primăria încă nu are o pagină web, ceea ce l-a împiedicat să-şi publice declaraţia de avere: „Să ştiţi că mi-aţi dat o idee bună ca instituţia noastră să aibă site-ul ei. Sigur, vom face această pagină web, cred că nu este aşa scumpă”. Vasile Bogatico, primarul oraşului Râşcani, menţionează că nici el nu a putut să-şi scoată „averea la vedere”, deoarece site-ul oficial nu funcţionează de mai mult timp.
Deoarece site-ul primăriei nu funcţionează temporar, Gheorghe Răileanu, primarul de Cimişlia, a găsit altă soluţie de a-şi face publică declaraţia de venituri şi proprietate pentru anul 2011. Edilul şi-a afişat declaraţia pe panoul informativ al instituţiei. De altfel, art. 13 al Legii nr.1264 prevede că „Declaraţiile primarilor pot fi aduse la cunoştinţa populaţiei şi prin afişare”.
Printre primăriile care nu au pagini web sunt cele din oraşele Basarabeasca, Donduşeni, Floreşti, Glodeni, Sângerei şi Taraclia. Nu au pagini web nici consiliile raionale din Donduşeni, Edineţ, Taraclia şi Floreşti.
Până acum, 535 persoane cu funcţii publice şi-au plasat pe site-urile oficiale declaraţiile cu privire la venituri şi proprietate pentru anul 2011. Potrivit legii, şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, „în mijloacele de informare în masă republicane sau locale, precum şi pe paginile web oficiale: a Preşedinţiei, Parlamentului, Guvernului, ministerelor, celorlalte autorităţi ori instituţii publice centrale şi locale”.
Campania “Avere la vedere” este realizată de Asociaţia Presei Independente (API) şi Alianţa Anticorupţie (AAC) în scopul promovării respectării Legii nr. 1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere. Relaţii la tel.: (0 22) 23-57-04 (Lilia Zaharia) ____________________________________________________
04 aprilie 2012 Judecătorii îşi scot averile la vedere Pe site-ul Consiliului Superior al Magistraturii (CSM) au fost publicate declaraţiile de avere ale judecătorilor pentru anul 2011. Potrivit art. 13 al Legii nr. 1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţii de conducere, declaraţiile de avere trebuia să fie făcute publice pe site până la 1 martie a.c. Până în prezent, pe pagina web a CSM sunt publicate peste 260 declaraţii de venituri şi proprietate ale judecătorilor. Este vorba de:
Membri ai Consiliului Superior al Magistraturii: Vasile Creţu Igor Dolea Judecători ai Curţii Supreme de Justiţie: Sergiu Furdui Macinskaia Vera Natalia Moldovanu Olga Adam Constantin Alerguş Ion Arhiliuc Valeriu Arhip Valentin Barba Iurie Bejenaru Nina Cernat Tamara Chişcă-Doneva Iulia Cimpoi Valentina Clevadî Nicolae Clima Ala Cobaneanu Ion Corolevschi Elena Covalenco Iurie Diaconu Valeriu Doagă Svetlana Filincova Eugenia Fistican Ghenadie Nicolaev Constantin Gurschi Andrei Harghel Vasile Ignat Sveatoslav Moldovan Svetlana Novac Iuliana Oprea Tudor Popovici Tatiana Răducanu Iulia Sîrcu Galina Stratulat Iurie Şumcov Vladimir Timofti Petru Ursache Tatiana Vieru Ion Vîlcov Notă: judecătorul CSJ Ion Muruianu şi-a publicat declaraţia anterior Judecători ai Curţii de Apel Comrat Judecători ai Curţii de Apel Bălţi Judecători ai Curţii de Apel Economice Judecători de la judecătoriile teritoriale Judecători de la Judecătoria Economică de Circumscripţie Vadim Enicov, fostul secretar al Comisiei Centrale de Control, menţionează că pentru anul 2011 şi-au depus declaraţiile de venituri şi proprietate 437 de judecători din numărul total de 442.
Vasile Guţu, specialist principal în Aparatul Consiliului Superior al Magistraturii, afirmă că declaraţiile de venituri şi proprietate ale judecătorilor sunt publicate cu întârziere pe site-ul CSM din cauza activităţii ineficiente a Comisiei Centrale de Control (CCC). „Comisia Centrală de Control era obligată în termen de 10 zile de la expirarea termenului de prezentare a declaraţiilor cu privire la venituri şi proprietate, să prezinte Consiliului Superior al Magistraturii copiile de pe declaraţiile judecătorilor, pentru a fi plasate pe site-ul CSM, dar CCC nu ne-a prezentat aceste declaraţii nici până în prezent”, remarcă Vasile Guţu. Reprezentantul CSM spune că acele declaraţii de avere care sunt plasate pe pagina oficială a instituţiei, nu sunt parvenite de la Comisia Centrală de Control, ci sunt solicitate de către CSM de la judecători. „Dacă am văzut că CCC nu ne trimite declaraţiile de avere ale judecătorilor, aşa cum prevede legea, am cerut judecătorilor să expedieze pe adresa CSM copiile declaraţiilor de venituri şi proprietate, deoarece multe instituţii media din ţară ne întrebau despre ele”, explică Vasile Guţu.
Vadim Enicov motivează că CCC şi-a încetat activitatea la 1 martie curent, iar de studierea declaraţiilor de venituri şi proprietate se va ocupa pe viitor Comisia Naţională de Integritate (CNI). Până în prezent, membrii CNI încă nu au fost numiţi de Parlamentul Republicii Moldova, deşi acest lucru trebuia să se întâmple în luna februarie 2012. Cristina Rotari, referent al Comisiei juridice, numiri şi imunităţi a Parlamentului, susţine că procesul de alegere a membrilor CNI se tergiversează deoarece nu este identificat membrul CNI care va reprezenta societatea civilă. Conform legii, CNI este formată din cinci membri, trei dintre ei sunt propuşi de majoritatea parlamentară, iar câte unul - de opoziţia parlamentară şi de societatea civilă. Rolul acestei comisii este să verifice respectarea Legii nr. 1264-XV din 19 iulie 2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere şi a Legii nr. 16-XVI din 15.02.2008 cu privire la conflictul de interese.
Deputaţi cu averea la (ne)vedere Trei deputaţi din Parlamentul Republicii Moldova nu au respectat prevederile art. 13 al Legii nr. 1264 din 19.07.2002 privind declararea şi controlul veniturilor şi proprietăţii, care îi obliga să-şi plaseze declaraţiile de avere pe site-ul Parlamentului până la 1 martie anul curent. Deşi termenul-limită pentru asigurarea transparenţei declaraţiilor de venituri şi proprietate (art.13 al Legii nr.1264 din 19.07.2002) a expirat cu o lună în urmă, pe site-ul Parlamentului, nici până în prezent, nu sunt plasate declaraţiile de avere ale deputaţilor: Veronica Abramciuc (neafiliată), Raisa Apolschii (PDM) şi Valeriu Guma (PDM). Campania “Avere la vedere” este realizată de Asociaţia Presei Independente (API) şi Alianţa Anticorupţie (AAC) în scopul promovării respectării Legii nr. 1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere. Relaţii la tel.: (0 22) 23-57-04 (Lilia Zaharia) ____________________________________________________
16 martie 2012 Avere scoasă la vedere cu întârziere Pe parcursul săptămânii curente, şi-au mai publicat pe site-uri declaraţiile cu privire la venituri şi proprietate pentru anul 2011 preşedintele Curţii de Conturi, un deputat şi un preşedinte de raion. Ei au făcut acest lucru cu întârziere faţă de termenul prevăzut de lege (1 martie). Preşedintele Curţii de Conturi Serafim Urechean Deputatul în Parlament Valeriu Nemerenco Preşedintele raionului Teleneşti Boris Burcă Deşi termenul-limită pentru asigurarea transparenţei declaraţiilor de venituri şi proprietate a expirat la 1 martie 2012 (art.13 al Legii nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere), unii primari şi preşedinţi de raioane nu cunosc sau nu doresc să îndeplinească această prevedere a legii. “Eu am transmis cu două luni în urmă la Chişinău această declaraţie, dar să o plasez pe site-ul Consiliului Raional Orhei nu am ştiut...”, ne-a declarat preşedintele raionului Orhei Ion Ştefîrţa. Primarul oraşului Şoldăneşti Alexandru Tinică spune că e primar din 2007, dar prima dată aude că este obligat să-şi facă publică declaraţia de avere. “Nu cred că primarul trebuie să se ocupe de acest lucru, funcţia de bază a mea e să fac localitatea să prospere. Dacă e necesar să-mi public salariul primit în calitate de primar, îi voi spune secretarei să plaseze această declaraţie, fiindcă am completat-o încă în luna ianuarie”, declară primarul de Şoldăneşti.
Conform art. 7 al Legii nr.1264 din 19.07.2002, declaraţia cu privire la venituri şi proprietate se face pe propria răspundere a declarantului şi cuprinde informaţii şi date despre veniturile şi bunurile proprii, veniturile şi bunurile comune şi cele ce aparţin soţiei (soţului), precum şi cele ale copiilor minori şi ale persoanelor aflate la întreţinerea depunătorului declaraţiei.
Până acum, 159 persoane cu funcţii publice şi-au plasat pe site-uri declaraţiile cu privire la venituri şi proprietăţi pentru anul 2011. Printre cei care nu şi-au făcut publice declaraţiile pentru 2011 sunt trei deputaţi în Parlament (Veronica Abramciuc, Raisa Apolschii, Valeriu Guma) şi majoritatea absolută a primarilor oraşelor, satelor (comunelor) şi preşedinţilor de raioane.
3 martie 2012 Încă şapte declaraţii de avere publicate de titulari din proprie iniţiativă Mai multe persoane cu funcţii publice şi-au plasat din proprie iniţiativă declaraţiile cu privire la venituri şi proprietăţi pentru anul 2011 pe paginile web oficiale. Reamintim că art. 13 al Legii nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere, prevede obligaţia de a-şi public ape site-uri declaraţiile de venituri şi proprietăţi pentru: şeful statului, deputaţi, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane. În acelaşi timp, art. 13 (3) al acestei legi prevede că declaraţiile altor persoane cu funcţii publice pot fi aduse la cunoştinţa publicului la propria lor iniţiativă.
În comunicatele precedente ale campaniei media “Avere la vedere” (a se vedea comunicatul din 2 martie 2012: http://api.md/events/30106/index.html) am informat despre 21 de persoane cu funcţii publice care şi-au plasat declaraţiile de venituri pe site-uri, cu toate că legea nu-i obligă expres să facă acest lucru. Astăzi precizăm că lista acestora s-a completat cu încă şapte persoane. Este vorba de:
Secretarul General al Guvernului Victor Bodiu
Vicepreşedintele Comisiei Electorale Centrale Ştefan Urîtu
Secretarul Comisiei Electorale Centrale Andrei Volentir
Directorul Agenţiei Achiziţii Publice Ştefan Creangă
Directorului adjunct al Agenţiei Achizitii Publice Ghenadie Grib
Directorului adjunct al Agenţiei Achizitii Publice Simion Botnari
Astfel, 156 persoane cu funcţii publice, demnitari şi funcţionari şi-au plasat pe site-uri declaraţiile cu privire la venituri şi proprietăţi pentru anul 2011, inclusiv 128 titulari care sunt obligaţi de lege să facă acest lucru şi 28 persoane care şi-au publicat declaraţiile din proprie iniţiativă.
Lista integrală poate fi văzută pe site-ul API: http://api.md/events/30106/index.html Campania “Avere la vedere” este realizată de Asociaţia Presei Independente (API) şi Alianţa Anticorupţie (AAC) în scopul promovării respectării Legii nr. 1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere. Relaţii la tel.: (0 22) 23-57-04 (Lilia Zaharia) ____________________________________________________
2 martie 2012 Termenul pentru publicarea declaraţiilor de venituri pe site-uri a expirat. Au respectat legea 128 de persoane cu funcţii publice La 29 februarie 2012 a expirat termenul, până când funcţionarii publici şi alte persoane cărora li se aplică Legea nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere, trebuiau să-şi plaseze pe site-urile oficiale declaraţia cu privire la venituri şi proprietăţi pentru anul 2011. Potrivit art.13 al acestei legi, şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, „în mijloacele de informare în masă republicane sau locale, precum şi pe paginile web oficiale: a Preşedinţiei, Parlamentului, Guvernului, ministerelor, celorlalte autorităţi ori instituţii publice centrale şi locale”.
Erau obligaţi, dar nu şi-au publicat declaraţiile Până la 1 martie, 128 de funcţionari şi demnitari cărora li se aplică această prevedere legală, şi-au făcut publice declaraţiile de venituri şi proprietate pentru anul 2011. Este vorba de: 97 deputaţi în Parlament, 21 de membri ai Cabinetului de Miniştri, preşedintele Curţii Constituţionale, preşedintele Curţii Supreme de Justiţie, Procurorul General, guvernatorul Băncii Naţionale a Moldovei, trei primari de oraşe şi trei preşedinţi de raioane.
Printre cei care nu şi-au făcut publice declaraţiile de venituri şi proprietate pentru anul 2011 sunt patru deputaţi în Parlament (Veronica Abramciuc, Raisa Apolschii, Valeriu Guma, Valeriu Nemerenco), preşedintele Curţii de Conturi, Serafim Urechean, majoritatea absolută a primari ai oraşelor, satelor (comunelor) şi preşedinţilor de raioane.
Valeriu Nemerenco, deputat în Parlamentul Republicii Moldova, a declarat pentru API că nu şi-a făcut publică declaraţia de venituri şi proprietate, deoarece în luna ianuarie a.c.,s-a adresat Parlamentului cu cererea de a renunţa la mandatul de deputat. „În ianuarie am scris o cerere, prin care am anunţat că renunţ la mandatul de deputat în favoarea funcţiei de pretor al sectorului Buiucani din municipiul Chişinău, funcţie pe care o deţineam înainte de a veni în Parlament. Acum aştept hotărârea legislativului şi cred că nu are rost să-mi public declaraţia de avere”, ne-a spus V. Nemerenco.
În acelaşi timp, Veaceslav Berbeca, expert politic în cadrul IDIS „Viitorul” susţine că demnitarul este obligat să-şi dacă publică declaraţia de avere. „Atâta timp cât nu este o hotărâre a Parlamentului, deputatul deţine această funcţie în legislativ, aşa că trebuie respectate prevederile legale de a-şi face publică declaraţia de venituri şi proprietate”, specifică expertul.
Nu erau obligaţi, dar şi-au publicat declaraţiile
Alte 21 persoane cu funcţii publice şi-au plasat pe site-uri declaraţiile de venituri pe anul 2011, cu toate că legea nu-i obligă expres să facă acest lucru. Este vorba de: directorul general al Serviciului Vamal Tudor Baliţchi, directorul Centrului pentru Combaterea Crimelor Economice şi Corupţiei Viorel Chetraru, şapte viceminiştri (ai Afacerilor Externe şi Integrării Europene: Natalia Gherman şi Andrei Popov; ai Educaţiei: Loretta Handrabura şi Tatiana Potîng; ai Mediului: Radu Bajureanu şi Lazăr Chirică; al Agriculturii şi Industriei Alimentare: Viorel Guţu), trei conducători ai Departamentului Instituţiilor Penitenciare al Ministerului Justiţiei (directorul general Veaceslav Ceban şi
directorii adjuncţi Vitalie Bocancea şi Igor Druţă), nouă persoane cu funcţii publice din cadrul Preturii Sectorului Centru al municipiului Chişinău (pretorul Vladimir Şarban, vicepretorii Petru Budurin şi Eugenia Graur, şefii de secţii Vasilisa Bezede, Liuba Lozan, Vladimir Tofan, Ludmila Cebotari, Gavril Cupcea şi contabila-şefă Liliana Grecu).
Până în prezent, 149 demnitari şi funcţionari şi-au făcut publice declaraţiile de venituri şi proprietate pentru anul 2011. Lista integrală poate fi văzută pe site-ul API: http://api.md/events/30106/index.html. Campania “Avere la vedere” este realizată de Asociaţia Presei Independente (API) şi Alianţa Anticorupţie (AAC) în scopul promovării respectării Legii nr. 1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere. Relaţii la tel.: (0 22) 23-57-04 (Lilia Zaharia) ____________________________________________________
28 februarie 2012 Au mai rămas două zile pentru ca persoanele cu funcţii publice să-şi plaseze pe site-uri declaraţiile de venituri Până la 1 martie 2012, deputaţii în Parlament, preşedintele Curţii de Conturi, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi plaseze pe site-urile oficiale declaraţiile de venituri şi proprietate pentru anul 2011, aşa cum prevede art. 13 al Legii nr.1264 din 19.07.2002 privind declararea şi controlul veniturilor şi al proprietăţii. În ultimele zile, o singură persoană cu funcţie publică şi-a mai plasat declaraţia de venituri şi proprietate pentru anul 2011 pe site-ul oficial al instituţiei pe care o conduce. Este vorba de
preşedintele raionului Cahul Avram Micinschi Anterior, au făcut acest lucru alţi 148 demnitari şi funcţionari publici, inclusiv 97 din cei 101 deputaţi în Parlament (cu excepţia deputaţilor Veronica Abramciuc, Raisa Apolschii, Valeriu Guma, Valeriu Nemerenco) şi cei 21 de membri ai Cabinetului de Miniştri.
Lista integrală poate fi văzută pe site-ul API: http://api.md/events/30106/index.html Veaceslav Ioniță, preşedintele Comisiei Centrale de Control (CCC) a declarat pentru API că până acum nici un demnitar nu a fost pedepsit pentru că nu şi-a făcut publică declaraţia de venituri şi proprietate. „Anul acesta Comisia Centrală de Control a colectat toate declaraţiile de venituri şi proprietate şi urmează ca în viitorul apropiat Comisia Naţională de Integritate (CNI) să verifice corectitudinea îndeplinirii acestora, dar şi publicarea declaraţiilor pe site-urile oficiale”, explică preşedintele CCC. Veaceslav Ioniţă a specificat că pe viitor toate declaraţiile cu privire la venituri şi proprietate şi declaraţiile de interese personale vor fi publicate pe pagina web a CNI.
Membrii Comisiei Naţionale de Integritate încă nu au fost aleşi Deşi legea nr.180 din 19.12.2011 cu privire la Comisia Naţională de Integritate intră în vigoare la 1 martie 2012, încă nu se cunoaşte cine vor fi membrii acestei Comisii, cu toate că, potrivit legii, membrii CNI trebuiau aleşi în luna februarie. Veaceslav Ioniţă este optimist şi speră ca până la sfârşitul lunii CNI să fie completată. “Dacă mă întrebaţi cât de real este acest lucru, ca în două zile să fie aleşi membrii CNI, vreau să vă spun că se fac eforturi mari ca să nu se depăşească termenul legal de alegere a membrilor Comisiei Naţionale de Integritate”, ne-a declarat Veaceslav Ioniţă.
Comisia Naţională de Integritate (CNI) va fi o autoritate publică autonomă şi independentă faţă de alte autorităţi publice, persoane fizice şi juridice, în atribuţiile CNI intrând verificarea respectării Legii nr. 1264-XV din 19 iulie 2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere şi a Legii nr. 16-XVI din 15.02.2008 cu privire la conflictul de interese. CNI va fi formată din cinci membri, dintre care trei vor fi propuşi de majoritatea parlamentară, iar câte unul - de opoziţia parlamentară şi societatea civilă.
20 februarie 2012 Până 1 martie 2012, persoanele cu funcţii publice mai au timp să-şi plaseze pe site-urile oficiale declaraţiile de venituri şi proprietate pentru anul 2011 Au mai rămas nouă zile pentru ca persoanele cu funcţii publice să-şi plaseze pe site-urile oficiale declaraţiile de venituri şi proprietate pentru anul 2011, conform art. 13 al Legii nr.1264 din 19.07.2002 privind declararea şi controlul veniturilor şi al proprietăţii. În cadrul campaniei “Avere la vedere”, Asociaţia Presei Independente (API) monitorizează în ce măsură este respectată această prevedere legală. Reamintim că, potrivit art. 13 al Legii nr.1264 din 19.07.2002, “şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, în mijloacele de informare în masă republicane sau locale, precum şi pe paginile web oficiale: a Preşedinţiei, Parlamentului, Guvernului, ministerelor, celorlalte autorităţi ori instituţii publice centrale şi locale”.
În ultimele zile, încă 14 persoane cu funcţii publice şi-au plasat pe site-urile oficiale declaraţiile de venituri şi proprietate pentru anul 2011. Este vorba de:
-Viceministrul Afacerilor Externe şi Integrării Europene Natalia Gherman -Viceministrul Afacerilor Externe şi Integrării Europene Andrei Popov -Viceministrul Educaţiei Tatiana Potîng -Preşedinte raionului Nisporeni Vasile Bîtca -Primarul oraşului Făleşti Victor Zalevschi Exemplu de urmat: pretura sectorului Centru, mun. Chişinău Nouă persoane cu funcţii publice din cadrul Preturii Sectorului Centru al municipiului Chişinău şi-au plasat pe site-ul oficial declaraţiile de venituri şi proprietate pentru anul 2012. Este vorba de:
-Pretorul Sectorului Centru Vladimir Şarban -Vicepretorul Sectorulului Centru Petru Budurin -Vicepretorul Sectorului Centru Eugenia Graur şi încă şase funcţionari publici ai Preturii, inclusiv: şefa Secţiei generale Vasilisa Bezede, şefa Secţiei administrare publică Liuba Lozan, şeful Secţiei cultură, tineret, sport Vladimir Tofan, şefa Secţiei social-economice Ludmila Cebotari, şeful Secţiei coordonare imobile şi servicii comunale Gavril Cupcea şi contabila-şefă a Preturii Liliana Grecu. Declaraţiile acestora pot fi văzute aici:
http://www.chisinaucentru.md/?pag=declaratii&type=sef Până în prezent, 148 demnitari şi funcţionari şi-au făcut publice declaraţiile de venituri şi proprietate pentru anul 2011, inclusiv 97 din cei 101 deputaţi în Parlament (cu excepţia deputaţilor Veronica Abramciuc, Raisa Apolschii, Valeriu Guma, Valeriu Nemerenco) şi cei 21 de membri ai Cabinetului de Miniştri.
Lista integrală poate fi văzută pe site-ul API: http://api.md/events/30106/index.html La 16 februarie 2012, Veaceslav Ioniță, preşedintele Comisiei Centrale de Control (CCC) a declarat în cadrul unei şedinţe că nu au depus declaraţii de venituri şi proprietate16 din 453 de judecători de toate nivelele, 97 de procurori din totalul de 779, precum și 667 de președinți și vicepreședinți de raioane, primari și viceprimari din totalul de 1184. Potrivit Serviciului de presă al Parlamentului Republicii Moldova, membrii CCC au decis să transmită Ministerului Justiției listele judecătorilor și procurorilor care nu au depus declarațiile de avere pentru a fi prezentate instanțelor ierarhic superioare, iar informația referitor la conducerea administrației publice locale va fi prezentată Cancelariei de Stat.
14 februarie 2012 Primarii şi preşedinţii de raioane nu ştiu că sunt obligaţi să-şi facă publice declaraţiile de venituri şi proprietate Din 930 de conducători ai structurilor administraţiei publice locale din ţară, (fără regiunea transnistreană), doar 492 şi-au depus declaraţia de venituri şi proprietate pentru anul 2011 la Comisia Centrală de Control (CCC) şi numai trei le-au făcut publice, aşa cum prevede legea. Cei trei conducători din administraţia publică locală care şi-au făcut publice declaraţiile de venituri şi proprietate pentru anul 2011 sunt: Dorin Chirtoacă, primarul general al municipiului Chişinău, Nicolae Andronachi, preşedintele raionului Ialoveni şi Nicolae Melnic, primarul oraşului Călăraşi.
Unii nu cunosc prevederea legii… Roman Ciubaciuc, primarul oraşului Cantemir, ne-a declarat că nu ştia că primarii oraşelor şi satelor sunt obligaţi să-şi publice declaraţia de venituri şi proprietate. “Sincer, nu am auzit de acest lucru, dar dacă aşa spune legea, ne vom supune ei”, spune R. Ciubaciuc. Despre existenţa acestei prevederi legale nu a ştiut nici Constantin Cojocaru, primarul oraşului Edineţ, care ne-a asigurat că în curând îşi va plasa pe site-ul primăriei declaraţia de venituri şi proprietate pentru anul 2011. “Bine că mi-aţi spus, acest act este pregătit şi îl vom plasa în zilele următoare, că doar nu este informaţie secretă”, a menţionat primarul de Edineţ. “Eu am trimis declaraţia de avere la CCC, dar nu ştiam că este necesar să o fac publică”, ne-a spus Alexandru Botnari, primarul oraşului Hânceşti. Acelaşi lucru ni l-a spus şi Vasile Bîtca, preşedintele raionului Nisporeni.
...iar alţii zic că mai au timp până la expirarea termenului Victor Zalevschi, primarul oraşului Făleşti, ştie că atât primarii oraşelor şi satelor, cât şi preşedinţii de raioane sunt obligaţi să-şi publice declaraţiile de avere pe paginile web ale instituţiilor pe care le conduc, în termen de 30 de zile de la expirarea termenului de depunere a declaraţiei, dar afirmă că mai este timp până în la începutul lunii martie. “O voi plasa neapărat pe site-ul primăriei, dar nu mă grăbesc, că mai este timp”, remarcă primarul. Şi Vitalie Rotaru, preşedintele raionului Criuleni, susţine că mai are timp pentru a-şi plasa declaraţia de avere pe site-ul oficial.
Reamintim că articolul 13(1) al Legii nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere prevede că “şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, în mijloacele de informare în masă republicane sau locale, precum şi pe paginile web oficiale: a Preşedinţiei, Parlamentului, Guvernului, ministerelor, celorlalte autorităţi ori instituţii publice centrale şi locale”. Astfel, termenul-limită de publicare a declaraţiilor persoanelor indicate mai sus expiră la 1 martie 2012.
Conform datelor oferite de Victoria Cujba, şef-adjunct al Direcţiei politici de descentralizare din cadrul Cancelariei de Stat, în Republica Moldova sunt 898 de primari şi 32 preşedinţi de raioane (datele nu includ regiunea transnistreană). Vadim Enicov, secretarul Comisiei Centrale de Control, ne-a declarat că până la 14 februarie 2012 şi-au depus declaraţiile de venituri şi proprietate pentru anul trecut doar 492 de conducători ai structurilor administraţiei publice locale.
Conducerea Departamentului Instituţiilor Penitenciare îşi face publică averea Între timp, chiar dacă legea nu-i obligă expres să facă acest lucru, conducătorii Departamentului Instituţiilor Penitenciare (DIP) al Ministerului Justiţiei din proprie iniţiativă şi-au făcut publice declaraţiile de venituri şi proprietate pe site-ul oficial:
Veaceslav Ceban, director general interimar DIP Vitalie Bocancea, director general adjunct DIP Igor Druţă, director general adjunct DIP Notă: art. 13(3) al Legii nr.1264 din 19.07.2002 prevede că “Declaraţiile subiecţilor care nu sunt menţionaţi la alin.(1) pot fi aduse la cunoştinţa publicului la propria lor iniţiativă…”
Până în prezent, 134 demnitari şi funcţionari şi-au făcut publice declaraţiile de venituri şi proprietate pentru anul 2011, inclusiv 97 din cei 101 deputaţi în Parlament şi toţi cei 21 de membri ai Cabinetului de Miniştri. Lista integrală a acestora poate fi văzută pe site-ul API: http://api.md/events/30106/index.html Campania “Avere la vedere” este realizată de Asociaţia Presei Independente (API) şi Alianţa Anticorupţie (AAC) în scopul promovării respectării Legii nr. 1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere. Relaţii la tel.: (0 22) 23-57-04 (Lilia Zaharia) ____________________________________________________
7 februarie 2012 Încă doi deputaţi, un membru al Guvernului, un primar şi un preşedinte de raion şi-au scos „averea la vedere” Patru deputaţi în Parlamentul Republicii Moldova, preşedintele Curţii de Conturi, directorul Serviciului de Informaţii şi Securitate, preşedinţii de raioane şi primarii oraşelor, satelor (comunelor) mai au timp până la 1 martie 2012 să-şi publice declaraţiile de venituri şi proprietăţi pe paginile web ale instituţiilor publice centrale şi locale, aşa cum prevede legea. Celelalte persoane cu funcţii publice, cărora li se aplică art. 13 al Legii nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere, deja şi-au publicat declaraţiile pe site-uri.
În ultimele două zile, au fost plasate pe paginile web declaraţiile a încă patru persoane cu funcţii publice. Este vorba de:
Gheorghe Anghel, deputat în Parlament Oleg Bodrug, deputat în Parlament Mihail Formuzal, Guvernatorul UTA Gagauzia, membru al Guvernului Preşedintele raionului Ialoveni Nicolae Andronachi Primarul oraşului Călăraşi Nicolae Melnic Până în prezent, 131 demnitari şi funcţionari şi-au făcut publice declaraţiile de venituri şi proprietăţi pentru anul 2011, inclusiv 97 din cei 101 deputaţi în Parlament (cu excepţia deputaţilor Veronica Abramciuc, Raisa Apolschii, Valeriu Guma, Valeriu Nemerenco) şi cei 21 de membri ai Cabinetului de Miniştri. Lista integrală a acestora poate fi văzută pe site-ul API: http://api.md/events/30106/index.html Vadim Enicov, secretarul Comisiei Centrale de Control (CCC), a declarat pentru API că până acum au fost înregistrate la CCC circa 1350 declaraţii. „Au mai venit prin poştă încă 200 de declaraţii care urmează a fi înregistrate”, susţine Enicov.
3 februarie 2012 Au fost publicate încă 42 declaraţii de venituri şi proprietăţi pe anul 2011 Au fost făcute publice prin afişarea pe site-urile oficiale încă 42 de declaraţii de venituri şi proprietăţi pe anul 2011. Este vorba de 41 deputaţi în Parlamentul Republicii Moldova:
Oleg Babenco Galina Balmoş Alexandr Bannicov Veaceslav Bondari Tatiana Botnariuc Ion Ceban Zinaida Chistruga Oxana Domenti Corina Fusu Miron Gagauz Oleg Garizan Anatolie Gorilă Ana Guţu Ion Hadârcă Violeta Ivanov Alla Mironic Vadim Mişin Victor Mîndru Mihail Mocan Ghenadie Morcov Iurie Muntean Eduard Muşuc Alexandr Petkov Grigore Petrenco Mihail Poleanschi Victor Popa Gheorghe Popa Maria Postoico Oleg Reidman Serghei Sîrbu Constantin Starîş Sergiu Stati Vasilii Şova Inna Şupac Marc Tcacuik Zurabi Todua Vladimir Vitiuc Irina Vlah Vladimir Voronin Igor Vremea Anatolie Zagoridnîi şi Preşedintele Academiei de Ştiinţe a Moldovei Gheorghe Duca Articolul 13(1) al Legii nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere prevede că “şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, în mijloacele de informare în masă republicane sau locale, precum şi pe paginile web oficiale: a Preşedinţiei, Parlamentului, Guvernului, ministerelor, celorlalte autorităţi ori instituţii publice centrale şi locale”.
2 februarie 2012 Încă 52 de deputaţi şi-au publicat declaraţiile de venituri şi proprietăţi pe anul 2011 Până la 1 martie 2012, deputaţii, membrii Guvernului, preşedintele Curţii de Conturi, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane, mai au timp să-şi publice declaraţiile de venituri şi proprietăţi pe paginile web oficiale ale instituţiilor pe care le conduc. Articolul 13(1) al Legii nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere prevede că “şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, în mijloacele de informare în masă republicane sau locale, precum şi pe paginile web oficiale: a Preşedinţiei, Parlamentului, Guvernului, ministerelor, celorlalte autorităţi ori instituţii publice centrale şi locale”.
În ultimele două zile, şi-au plasat declaraţiile pe paginile web oficiale încă 55 persoane cu funcţii publice. Este vorba de:
- 52 deputaţi în Parlamentul Republicii Moldova: Anghel Agache Ion Balan Iurie Apostolachi Iurie Bolboceanu Vasile Botnari Gheorghe Braşovschi Gheorghe Brega Ion Butmalai Adrian Candu Iurie Chiorescu Alexandru Cimbriciuc Ghenadie Ciobanu Maria Ciobanu Vadim Cojocaru Igor Corman Tudor Deliu Dumitru Diacov Anatolie Dimitriu Igor Dodon Gheorghe Focşa Elena Frumosu Simion Furdui Valeriu Ghileţchi Mihai Ghimpu Mihail Godea Greceanîi Zinaida Simion Grişciuc Vladimir Hotineanu Ivan Ionaş Veaceslav Ioniţă Stella Jantuan Nicolae Juravschi Chiril Lucinschi Gheorghe Mocanu Valeriu Munteanu Maria Nasu Nicolae Olaru Liliana Palihovici Vladimir Plahotniuc Nae Simion Pleşca Vladimir Saharneanu Oleg Sîrbu Alexandru Stoianoglo Valentina Stratan Valeriu Streleţ Petru Ştirbate Iurie Ţap Oleg Ţulea Andrei Vacarciuc Boris Vieru Petru Vlah Zaporojan Lilian - 3 membrii ai Guvernului Republicii Moldova: - Ministrul Sănătăţii Andrei Usatîi: - Ministrul Culturii Boris Focşa: - Ministrul Afacerilor Interne Alexei Roibu: Astfel, până la momentul actual, 84 de demnitari şi funcţionari şi-au făcut publice declaraţiile de venituri şi proprietăţi pentru anul 2011, inclusiv 54 din cei 101 deputaţi în Parlament şi 19 din 21 membri ai Cabinetului de Miniştri. Lista integrală a acestora poate fi văzută pe site-ul API: http://api.md/events/30106/index.html Primarii oraşelor, fără „avere la vedere” Cu excepţia primarului general de Chişinău, nici un alt primar din oraşele ţării nu şi-a plasat încă declaraţia de venituri şi proprietăţi pe site-ul oficial al primăriei, cu toate că legea îi obligă şi pe ei să facă acest lucru. La întrebarea de ce nu şi-a plasat încă declaraţia pe site, Nicolae Melnic, primarul oraşului Călăraşi, a spus că declaraţia de avere este pregătită, doar că va mai dura puţin până când va fi publicată.
31 ianuarie 2012 Încă 24 demnitari şi-au plasat pe site-urile oficiale declaraţiile de venituri şi proprietăţi pe anul 2011 La 30 ianuarie 2012 a expirat termenul, până când funcţionarii publici şi alte persoane cărora li se aplică Legea nr.1264 din 19.07.2002 privind declararea şi controlul veniturilor şi al proprietăţii demnitarilor de stat, judecătorilor, procurorilor, funcţionarilor publici şi a unor persoane cu funcţie de conducere, trebuiau să-şi actualizeze declaraţia cu privire la venituri şi proprietăţi pentru anul 2011. Potrivit aceleaşi legi (art. 13), şeful statului, deputaţii, membrii Guvernului, preşedintele Curţii Constituţionale, preşedintele Curţii Supreme de Justiţie, Procurorul General, preşedintele Curţii de Conturi, guvernatorul Băncii Naţionale a Moldovei, directorul Serviciului de Informaţii şi Securitate, primarii oraşelor, satelor (comunelor) şi preşedinţii de raioane sunt obligaţi să-şi publice declaraţie, în termen de 30 de zile de la expirarea termenului de depunere a declaraţiei, „în mijloacele de informare în masă republic

References: CSM 
 CSM 
 CSM 
 CSM 
 CSM 
 CSM 
 articolul 13
 Articolul 13
 Articolul 13